OpenLLM-France/wikimedia huggingface dataset:
# Michel Temer

Michel Miguel Elias Temer Lulia (Tietê, 23 de setembre de 1940) és un advocat i polític brasiler d'origen libanès, president del Partit del Moviment Democràtic Brasiler. Va ser vicepresident del Brasil de l'1 de gener de 2011 fins al 31 d'agost de 2016, quan va assumir la presidència del país amb motiu de la destitució de Dilma Rousseff per decisió del Senat federal. L'1 de gener de 2019 va ser succeït en el càrrec per Jair Bolsonaro.

## Biografia

Nascut al municipi de Tietê a l'estat de São Paulo, Temer té un doctorat en Dret per la Pontifícia Universitat Catòlica de São Paulo. Va exercir el càrrec de procurador estatal i dues vegades com a Secretari d'Estat de Seguretat Pública, a São Paulo. És professor llicenciat de Dret constitucional a la Pontificia Universidade Católica de Sao Paulo i és autor de diversos llibres sobre el tema.
Va presidir la Cambra de Diputats brasilera per al bienni 2009-2010. Va ser elegit President de la Cambra per un període de dos anys el 1997, i reelegit el 1999. També va ser membre de l'Assemblea Nacional Constituent del 1988, que va promulgar l'actual Constitució del Brasil.
En una entrevista de televisió per a la Corporació Libanesa de Radiodifusió el 8 de maig de 2010, Temer va indicar que la seva família prové de la ciutat de Taabourah en el districte de Koura, veí de la ciutat de Trípoli al nord del Líban.

## Referències

* ↑ «Michel Temer» (en anglès). Encyclopædia Britannica. Encyclopædia Britannica, Inc.. [Consulta: 12 febrer 2022].
* ↑ «Dilma Rousseff, destituïda». [Consulta: 5 setembre 2016].
* ↑ Rodríguez, Marta. «Bolsonaro estrena “el Brasil i Déu primer”». Ara, 01-01-2019. [Consulta: 16 febrer 2022].
* 1 2 «Michel Temer» (en portuguès). UOL. [Consulta: 2 gener 2011].
* ↑ «Biografia Deputado Michel Temer» (en portuguès brasiler). Câmara dos Deputados. [Consulta: 16 febrer 2022].
* ↑ «Bibliografia a Worldcat» (en anglès). Worldcat. [Consulta: 16 febrer 2022].
* ↑ «El Vicepresidente Electo de Brasil es de Origen Libanès» (en castellà). AJUL. Arxivat de l'original el 2010-11-14. [Consulta: 2 gener 2011].

## Enllaços externs

* Pàgina oficial Arxivat 2010-10-21 a Wayback Machine. (portuguès)
# Roberto Maroni

Roberto Maroni (Varese, 15 de març de 1955 - Lozza, 22 de novembre de 2022) va ser un polític italià de Varese i expresident de Llombardia. Va ser el líder de la Lliga Nord, un partit que en el seu moment buscava l'autonomia o la independència del nord d'Itàlia o Padània. De 1992 a 2013 va ser membre de la Cambra dels Diputats de la República Italiana, sempre elegit en les circumscripcions llombardes. Va ser ministre de l'Interior d'Itàlia de 1994 a 1995, i de 2008 a 2011.

## Referències

* ↑ «Roberto Maroni è morto: l'ex ministro dell'Interno aveva 67 anni» (en italià), 22-11-2022. [Consulta: 22 novembre 2022].
* ↑ online, Redazione Milano. «Maroni non si ricandida, al suo posto idea-Fontana» (en italià), 01-08-2018. [Consulta: 22 novembre 2022].
* ↑ «Roberto Maroni new leader of Italy's Northern League». BBC, 02-07-2012.
* ↑ «Parlamento, esercito e moneta Torna il progetto separatista della Lega». [Consulta: 22 novembre 2022].
* ↑ «Condannato per mobbing il ministero dell’interno | Massimo D'Angeli - psicologo», 06-11-2013. Arxivat de l'original el 2013-11-06. [Consulta: 22 novembre 2022].
# Cantó de Sainte-Anne-2

El cantó de Sainte-Anne-2 és una divisió administrativa francesa situat al departament de Guadalupe a la regió de Guadalupe.

## Composició

El cantó comprèn part de la comuna de Sainte Anne.

## Administració

Llista dels consellers generals successius :
| Període | Identitat | Partit |
| 2005-2008 | Christian Baptiste | |
| 2008- | Aurélien Abaille | Divers gauche |
| Les dades anteriors no són pas conegudess ||||
# Xemeneia d'Arenys de Mar

La Xemeneia d'Arenys de Mar és una obra d'Arenys de Mar (Maresme) protegida com a bé cultural d'interès local.

## Descripció

És una magnífica xemeneia de forma cilíndrica d'obra vista de totxo, amb motllures al basament. Actualment es troba aïllada, prop de la carretera, a la part de ponent de la població, però forma part d'un edifici. L'estat de conservació és prou bo, excepte l'extrem superior, un xic deteriorat.

## Referències

* 1 2 3 «Xemeneia d'Arenys de Mar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
# Ortotanàsia

L'ortotanàsia (del grec orthos: 'recte i ajustat a la raó' i del grec thanatos: 'mort') designa l'actuació correcta davant la mort per part dels que atenen el que pateix una malaltia incurable o en fase terminal.
Per extensió, s'entén com l'actuació dels facultatius per garantir el dret del pacient a morir dignament, sense l'ús de mitjans desproporcionats i extraordinaris per al manteniment de la vida. En aquest sentit s'ha de procurar que davant malalties incurables i terminals s'actuï amb tractaments pal·liatius per evitar patiments, recorrent a mesures raonables fins que la mort arribi.
La ortotanàsia es distingeix de l'eutanàsia en què la primera mai pretén deliberadament l'avançament de la mort del pacient.

## Vegeu també

* Dret a morir
* Distanàsia
* Eutanàsia
* Medicina pal·liativa
* Mort digna

## Referències

* ↑ «ortotanàsia», Diccionari d'infermeria, TERMCAT, 2014
# Careproctus tricapitidens

Careproctus tricapitidens és una espècie de peix pertanyent a la família dels lipàrids.

## Hàbitat

És un peix marí i batidemersal que viu entre 662 i 1.120 m de fondària.

## Distribució geogràfica

Es troba a l'oceà Antàrtic: l'estret de Bransfield.

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Andriàixev, A. P. & Stein, D. L., 1998. Review of the snailfish genus Careproctus (Liparidae, Scorpaeniformes) in Antarctic and adjacent waters. Contributions in Science (Los Angeles) Núm. 470: 1-63.
* ↑ The Taxonomicon (anglès)
* 1 2 3 FishBase (anglès)
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.

## Enllaços externs

* AQUATAB
# Resolució 2111 del Consell de Seguretat de les Nacions Unides

La Resolució 2111 del Consell de Seguretat de les Nacions Unides fou adoptada per unanimitat el 24 de juliol de 2013. El Consell va ampliar el mandat del grup de seguiment que supervisava l'embargament d'armes contra Somàlia i Eritrea durant 15 mesos fins al 25 de novembre de 2014. A més, la resolució va exceptuar els serveis de seguretat de Somàlia de l'embargament fins al 6 de març de 2014.
El Consell va assenyalar que l'embargament d'armes i la prohibició d'exportar carbó eren violades sistemàticament. Alhora, les violacions dels drets humans eren habituals. Tot i així, el Consell va elogiar el govern somali pels seus avenços i els seus esforços per aconseguir la pau i l'estabilitat.
La resolució va exceptuar de l'embargament d'armes els enviaments als serveis de seguretat de Somàlia. Aquestes armes no es podrien vendre fora dels serveis de seguretat. Somàlia també mantindria informat periòdicament al Consell de Seguretat sobre l'estructura, la gestió i els dipòsits d'armes.

## Referències

* ↑ Nacions Unides. «SC renews mandate of sanctions monitoring group in Somalia», 24-07-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Cantó de Sainte-Hermine

El cantó de Sainte-Hermine és un cantó francès del departament de la Vendée, situat al districte de Fontenay-le-Comte. Té 11 municipis i el cap es Sainte-Hermine.

## Municipis

* La Caillère-Saint-Hilaire
* La Chapelle-Thémer
* La Jaudonnière
* La Réorthe
* Saint-Aubin-la-Plaine
* Sainte-Hermine
* Saint-Étienne-de-Brillouet
* Saint-Jean-de-Beugné
* Saint-Juire-Champgillon
* Saint-Martin-Lars-en-Sainte-Hermine
* Thiré

## Història

Llista dels consellers generals successius :
| Data d'elecció | Identitat | Partit |
| 1945-1949 | M. David | PRL |
| 1949-1979 | Gérard Jamin | radical, després Divers droite |
| 1979-2001 | Jean-Pierre de Lambilly | UDF-PR, després MPF |
| 2001- | Norbert Barbarit | Divers droite |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 9.089 | 8.585 | 80.124 | 7.812 | 7.428 | 7.394 | 8.501 |
| A partir de 1990: Població sense dobles comptes |||||||
# Xemeneia Badia de secció quadrada

La Xemeneia Badia de secció quadrada és una obra de Ripoll protegida com a Bé Cultural d'Interès Local.

## Descripció

La xemeneia exempta de secció quadrada està construïda amb maó massís. L'amplada és decreixent a mesura que guanyem alçada. En el coronament hi ha uns maons que sobresurten del cos de la xemeneia. Les cantonades de la base són de pedra picada. Els panys de paret són fets a base de còdols. Entre la xemeneia i la base hi ha un repeu que fa pendent.

## Referències

* ↑ «Secció quadrada de la Xemeneia Badia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Marcos Alberto Angeleri

Marcos Alberto Angeleri (nascut el 7 d'abril de 1983) és un futbolista professional argentí que juga pel San Lorenzo de Almagro com a defensa.

## Málaga CF

El 24 de juliol de 2013, el Màlaga CF va anunciar el contracte amb el jugador per tres anys, pagant un preu de traspàs de 230.000 euros

## Palmarès
### Estudiantes

* Primera Divisió argentina de futbol (1): Apertura 2006
* Copa Libertadores (1): 2009

## Referències

* ↑ «Premier League Player Profile». Premier League. Arxivat de l'original el 1 d'octubre 2012. [Consulta: 24 març 2011].
* ↑ «Marcos Angeleri se convierte en nuevo jugador del Málaga CF» (en castellà). Málagacf.com, 24-07-2013.

## Enllaços externs

* Estadístiques a Football-Lineups
* Estadístiques a la primera divisió Argentina a Fútbol XXI (castellà)
* Fitxa a la Premier League Arxivat 2012-10-01 a Wayback Machine.
# Pou de glaç de Palau Borrell

El Pou de glaç de Palau Borrell és una obra de Viladamat (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situat a ponent del nucli urbà de la població de Viladamat, al paratge de la Marrauxa, a escassa distància a migdia del veïnat de Palauborrell.
Conjunt format pel pou de glaç i un gran dipòsit o bassa per l'aigua, situada a poca distància del pou, a tocar del camí. El pou és de planta circular i presenta un bon estat de conservació, així com les canalitzacions existents entre les dues estructures. La bassa és de planta rectangular i grans dimensions, i està dividida per un mur que conserva una alçada considerable i presenta restes de forats de bigues, que probablement es corresponguin amb un sostre actualment enrunat. Pel que fa al perímetre de la bassa, cal dir que està delimitada per un mur de poca alçada bastit damunt la roca natural del terreny, que conserva restes d'un revestiment arrebossat. El paviment interior de la bassa és bastit en maons. Es deixava entrar aigua a l'interior de la bassa en petites quantitats i quan es glaçava (fines capes de glaç) s'empouava i s'hi deixava tot l'hivern. Actualment, el conjunt està cobert d'abundant vegetació.
La construcció està bastida amb rierencs, pedra sense treballar i maons, tot disposat regularment i lligat amb morter.

## Història

Segons el Catàleg de Protecció de l'Ajuntament de Viladamat, la construcció del pou de glaç s'ha d'adscriure als segles XVII-XVIII. Tot i així, es troben altres notícies que donen al pou un origen medieval i situen una reconstrucció vers finals del segle xviii, en el moment que el notari Casals adquirí el Mas Batlle (CAUSSA, 1965).

## Referències

* 1 2 3 4 «Pou de glaç de Palau Borrell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2017].
# Provenchères-sur-Fave

Provenchères-sur-Fave és un municipi francès, situat al departament dels Vosges i a la regió del Gran Est.
# Cels (emperador)

Cels (llatí: Titus Cornelius Celsus) va ser un usurpador de l'Imperi Romà, un dels Trenta Tirans que Trebel·li Pol·lió menciona a la Historia Augusta que es van proclamar en temps de l'emperador Gal·liè.
En el dotzè any d'aquest emperador, l'any 265, el procònsol d'Àfrica Vibi Passiè, i el general de la frontera Líbia, Fabi Pomponià, van proclamar emperador a Cels que no havia passat del càrrec de tribú militar i no s'havia distingit per cap fet notable. Ni tan sols tenia robes pel seu nou càrrec i es van haver d'usar les d'una estàtua d'un deu. Segons Pol·lió va ser enderrocat al cap de set dies pels habitants de Sicca que havien continuat sent lleials a Gal·liè, va ser assassinat i el seu cos va ser devorat pels gossos. El seu cos en efígie va ser clavat en una creu i a l'entorn s'hi van fer danses triomfals. Unes monedes publicades per Goltzius el mencionen com a Titus Cornelius, però sembla que no són autèntiques.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 659.
Viccionari
# Resolució 2115 del Consell de Seguretat de les Nacions Unides

La Resolució 2115 del Consell de Seguretat de les Nacions Unides fou adoptada per unanimitat el 29 d'agost de 2013. Després de recordar les resolucions anteriors sobre Israel i el Líban, incloses les resolucions 425 (1978), 426 (1978), 1559 (2004), 1680 (2006), 1701 (2006), 1773 (2007), 1832 (2008) i 1884 (2009), el Consell va ampliar el mandat de la Força Provisional de les Nacions Unides al Líban (UNIFIL) durant altres dotze mesos fins al 31 d'agost de 2014.

## Detalls

El Consell de Seguretat va instar a totes les parts a aplicar plenament la resolució 1701 i reafirmar seu el compromís a aquest respecte, degut a les seves nombroses violacions. També va demanar a totes les parts que respectessin la Línia Blava.
L'exèrcit libanès va ser elogiat pels seus esforços en reforçar-se i es van condemnar els intents de desestabilitzar el Líban, alhora que instava al govern d'Israel a retirar immediatament les seves forces del nord de Ghajar.

## Referències

* ↑ Nacions Unides. «SC adopts resolution 2115, authorizing year-long mandate extension for UNIFIL», 29-08-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Centro Sport Inca

El Centro Sport Inca fou un club de futbol peruà de la ciutat de Lima.
El club va ser fundat al districte de Rímac per treballadors de la fàbrica de teixits Inca Cotton Mill. Fou un dels clubs fundadors de la lliga peruana de futbol, jugant a primera divisió entre 1912 i 1921, guanyant el campionat de 1920.
El club desaparegué l'any 1992.

## Palmarès

* Lliga peruana de futbol:
** 1920

## Referències

* ↑ La difusión del fútbol en Lima a sisbib.unmsm.edu.pe
* ↑ RSSSF - Peru - List of Champions a rsssf
* ↑ Peruvian football seasons a rsssf
* ↑ Campeonatos Nacionales
# Cascades Huka

Les cascades Huka són un conjunt de cascades del riu Waikato que drena el llac Taupo a Nova Zelanda.
A uns quants centenars de metres aigües amunt de les cascades Huka, el riu Waikato flueix des d'aproximadament 100 metres a través d'un congost de només 15 metres d'ample. El congost està tallat en sediments del pis del llac establerts abans de l'erupció d'Oruanui de Taupo fa 26.500 anys.
El volum d'aigua que circula sovint s'aproxima als 220.000 litres per segon (220 m³/s). La quantitat de flux està regulat per Mercury NZ Ltd a través de Taupo Control Gates com a part de la seva planificació de sistemes hidroelèctrics, amb el Consell Regional de Waikato dictant fluxos durant els períodes d'inundació a la conca del riu Waikato. Mercury NZ té capacitat per controlar els fluxos entre 50.000 litres per segon (50 m³/s) i 319.000 litres per segon (319 m³/s).
A la part alta de les cascades hi ha un conjunt de petites cascades d'uns 8 metres. L'etapa final de les cascades és de més de 6 metres d'alçada, amb caiguda efectiva d'11 m per la profunditat de l'aigua. Les cascades són una atracció turística popular, estant a prop de Taupo i de fàcil accés des de la State Highway One (SH1).
Les cascades van aparèixer en un escàndol nacional el febrer de 1989, quan es va trobar el cos de l'àrbitre de criquet Peter Plumley-Walker, amb els canells i turmells lligats. La investigació resultant va destapar un acte de bongage a Auckland. La dominatrix Renee Chignall va ser absolta del seu assassinat després de tres judicis.
* L'estret congost, amb el pont turístic visible a la part superior esquerra.
* Jetboat prop de les cascades Huka
* Les cascades Huka i el punt d'observació.

## Referències

* ↑ Rosenberg, Mike; Kilgour, Geoff «Field Trip 1: Taupo Volcano (Field Trip Guides)». Geological Society of New Zealand [Taupo], 6–9 desembre 2004, pàg. 5.

## Vegeu també

* Llista de cascades
* Llista de cascades de Nova Zelanda
* Volcà Taupo
# Xemeneia Jan Bru

La Xemeneia Jan Bru o de cal Jan és una xemeneia de vapor típica del segle xix al municipi de Miralcamp (Pla d'Urgell) catalogada a l'Inventari del Patrimoni Arquitectònic de Catalunya. La base de la xemeneia està formada per un cos octogonal amb els angles arrodonits. Superposat a aquest basament hi ha un cos petit hexagonal. A partir d'aquest arrenca la xemeneia que va perdent gruix a mesura que es va enlairant. A l'última part hi ha un collarí que permet fer l'última arrencada de la columna, la qual acaba en un cos que recorda l'àbac i astràgal de l'ordre dòric. Tota la peça està feta amb maó.
El molí d'oli de Miralcamp pertany a la família Brufau i va entrar en funcionament a la primera part del segle xvii, segons esmenten els propietaris. La perspectiva de la xemeneia és vista des de la Plaça de Sant Jaume, plaça quadrangular que combina els espais durs amb els aquàtics. Va ser finançada pel Consell Comarcal del Pla d'Urgell.
Respecte a l'estat de conservació de l'any 1989 la xemeneia havia perdut algunes fileres de maons de la part superior, degut principalment a les cigonyes que hi fan el seu niu. La part superior es va deteriorar, mostrant una inclinació que comportava perill d'enderrocament, motiu pel qual va ser restaurada el 2003.

## Referències

* 1 2 3 4 «Xemeneia Jan Bru». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2013].
* ↑ 14800, Inventari del Patrimoni Arquitectònic de Catalunya
# Ossinovka

«Ossinovka» té aquests significats:
* Ossínovka (Leningrad), poble de l'óblast de Leningrad, a Rússia
* Ossínovka (Primórie), poble del krai de Primórie, a Rússia
* Ossínovka (Komi), poble de la república de Komi, a Rússia
* Ossínovka (Volsk), poble de l'óblast de Saràtov, a Rússia
* Ossínovka (Romànovka), poble de l'óblast de Saràtov, a Rússia
* Ossínovka (Rtísxevo), poble de l'óblast de Saràtov, a Rússia
* Ossínovka (Arkadak), poble de l'óblast de Saràtov, a Rússia
* Ossínovka (Bélgorod), poble de l'óblast de Bélgorod, a Rússia
# Menzel Ennour

Menzel Ennour o Menzel En-Nour (àrab: منزل النور, Manzil an-Nūr), abans anomenat Damous (àrab: الداموس, ad-Dāmūs), és una vila del Sahel tunisià, a la governació de Monastir. Constitueix una municipalitat amb 11.772 habitants el 2014.

## Administració

Forma una municipalitat o baladiyya, amb codi geogràfic 32 23 (ISO 3166-2:TN-12).
Al mateix temps, constitueix un sector o imada, amb codi geogràfic 32 57 54, dins de la delegació o mutamadiyya de Bembla (32 57).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 148-150. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 82-85. ISSN: 1737-7838 [Consulta: 18 agost 2021].

## Enllaços externs

* Menzel Ennour - Lloc web oficial
# Publi Corneli Lèntul Caudí (pretor 203 aC)

Publi Corneli Lèntul Caudí (llatí: Publius Cornelius Lentulus Caudinus) va ser un magistrat romà del segle iii aC. Formava part de la família dels Lèntuls, una branca patrícia de la Gens Cornèlia. Era fill de Publi Corneli Lèntul Caudí, cònsol l'any 236 aC.
Va fer campanya militar a Hispània amb Publi Corneli Escipió l'any 210 aC, però no consta amb quin càrrec. L'any 203 aC va ser pretor a Sardenya. El 196 aC va ser un dels deu ambaixadors enviats a Filip V de Macedònia, i el 189 aC va ser un dels deu ambaixadors enviats a Àsia després de la rendició del rei selèucida Antíoc III el Gran.

## Referències

* ↑ Smith, William (ed.). «9. P. Cornelius Lentulus Caudinus». A: Dictionary of Greek and Roman Biography and Mythology. Vol. II. Boston: Little, Brown, and Company, 1867, p. 729.
* ↑ Smith, William (ed.). «10. P. Cornelius Lentulus». A: Dictionary of Greek and Roman Biography and Mythology. Vol. II. Boston: Little, Brown, and Company, 1867, p. 729.
# Resolució 2113 del Consell de Seguretat de les Nacions Unides

La Resolució 2113 del Consell de Seguretat de les Nacions Unides fou adoptada per unanimitat el 30 de juliol de 2013. El Consell va ampliar el mandat de l'Operació Híbrida de la Unió Africana i les Nacions Unides al Darfur (UNAMID) fins al 31 d'agost de 2014.
El Consell va assenyalar l'augment de la violència intertribal a la regió i nous enfrontaments entre l'exèrcit i les milícies al Darfur, cosa que havia provocat més de dos milions de refugiats i més necessitat d'ajuda humanitària. Es va instar a les parts del conflicte del Darfur que signaren l'acord de Doha a que l'implementin i que arribin a un alto el foc.
El Consell també va condemnar enèrgicament els atacs contra la UNAMID de 13 de juliol de 2013 que provocaren set morts i 17 ferits entre els membres de la missió. Es va instar al Sudan a capturar als autors.

## Referències

* ↑ Nacions Unides. «SC renews mandate of AU-UN hybrid operation in Darfur until 31 aug 2014», 30-07-2013.
* ↑ 13 July 2013 - UNAMID peacekeepers killed, injured in South Darfur ambush

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org